CELEX: 32018R1937
Language: da
Date: 2018-12-10 00:00:00
Title: Kommissionens gennemførelsesforordning (EU) 2018/1937 af 10. december 2018 om erstatning af bilag X til Rådets forordning (EF) nr. 4/2009 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt

11.12.2018   
               
               
                  DA
               
               
                  Den Europæiske Unions Tidende
               
               
                  L 314/36
               
            
         KOMMISSIONENS GENNEMFØRELSESFORORDNING (EU) 2018/1937
         af 10. december 2018
         om erstatning af bilag X til Rådets forordning (EF) nr. 4/2009 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 4/2009 af 18. december 2008 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt (1), særlig artikel 2, stk. 2, og
         ud fra følgende betragtninger:
         
                     (1)
                  
                  
                     Bilag X til forordning (EF) nr. 4/2009 indeholder en liste over de administrative myndigheder, der er omhandlet i artikel 2, stk. 2, i samme forordning.
                  
               
                     (2)
                  
                  
                     Det Forenede Kongerige og Letland har givet Kommissionen meddelelse om ændringer af de administrative myndigheder, der skal opføres på listen i bilag X til forordning (EF) nr. 4/2009.
                  
               
                     (3)
                  
                  
                     De administrative myndigheder, som Det Forenede Kongerige og Letland har givet meddelelse om, og som er opført på listen i bilaget til nærværende forordning, opfylder kravene i artikel 2, stk. 2, i forordning (EF) nr. 4/2009.
                  
               
                     (4)
                  
                  
                     Foranstaltningerne i denne forordning er i overensstemmelse med udtalelsen fra udvalget vedrørende lovvalg, kompetence og fuldbyrdelse af retsafgørelser i ægteskabssager og i sager vedrørende forældreansvar og underholdspligt.
                  
               
                     (5)
                  
                  
                     Bilag X til forordning (EF) nr. 4/2009 bør derfor ændres —
                  
               VEDTAGET DENNE FORORDNING:
         
            Artikel 1
            Bilag X til forordning (EF) nr. 4/2009 erstattes af teksten i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Bruxelles, den 10. december 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 7 af 10.1.2009, s. 1.
      
      
         
            BILAG
            
               
                  
                     »BILAG X
                     De i artikel 2, stk. 2, i forordning (EF) nr. 4/2009 omhandlede administrative myndigheder er følgende:
                     
                                 —
                              
                              
                                 i Letland »Uzturlīdzekļu Garantiju Fonds«
                              
                           
                                 —
                              
                              
                                 i Finland »Sosiaalilautakunta/Socialnämnd«
                              
                           
                                 —
                              
                              
                                 i Sverige »Kronofogdemyndigheten«
                              
                           
                                 —
                              
                              
                                 i Det Forenede Kongerige:
                                 
                                             a)
                                          
                                          
                                             i England, Wales og Skotland »The Department for Work and Pensions« (DWP), herunder dens administrative afdelinger »Child Support Agency« (CSA) og »Child Maintenance Service« (CMS)
                                          
                                       
                                             b
                                          
                                          
                                             i Nordirland »Child Maintenance Service« (CMS).
                                          
                                       
                           
               «